তারপর সমুদ্রে নেমে চলে যেত পাতালপুরীতে, তার পূর্বপুরুষদের সাথে যোগ দিতে। দুই থেকে শুরু করে বারোটি পর্যন্ত এলাকায় বিভক্ত ছিলো তাদের মৃত্যু পরবর্তী জীবন। প্রতিটি এলাকাই শাসন করতো তাদের কোনো না কোনো দেবতা। তবে পৃথিবীতে তারা কী করেছে, তা তাদের পারলৌকিক জীবনে কোনো প্রভাব ফেলতো না। কারণ মৃত্যু পরবর্তী জীবনে ‘শাস্তি’ বলে কোনো শব্দ তাদের অভিধানে ঠাই পায় নি! এরপরও একটা দুশ্চিন্তার বিষয় থেকে গিয়েছিলো তাদের মাঝে, আর সেটি হলো গাছ বেয়ে নামা।